Príloha č. 6 k zákonu č. .../2006 Z. z.

Medaila prezidenta Slovenskej republiky

Čl. I

1. Insígnie medaily tvorí: zlatý dvanásťhrotový kríž na zlatom slnečnom disku rozmeru 60 mm na stuhe v národných farbách, stužka so zmenšeninou a zmenšenina zmenšenina medaily.

Na obvode slnka (v každej zo štyroch neprekrytých častí) je sedem lúčov. Pod lúčmi je po jenom lipovom liste. Kríž je v strede prekrytý zlatým kruhovým poľom rozmeru 21 mm. Na zlatom kruhovom poli je štandarda prezidenta Slovenskej republiky (pozri ich zobrazenie).

1. Spojenie stuhy s krížom je cez zlatú obrubu s piatimi plastickými lipovými ratolesťami. Dva páry lipových ratolestí smerujú ku krajom stuhy, prostredná lipová ratolesť je vztýčená. Jej list smeruje kolmo hore a je v osi prostredného - červeného pásu stuhy. Stredový list zároveň nesie vrchný záves k stuhe.
2. Medaila je zavesená na stuhe v národných farbách – bielo- modro-bielo-červeno-bielo-modro-bielej farby. Stuha je komponovaná v proporciách farieb na štandarde prezidenta Slovenskej republiky (2-2-10-10-10-2-2 mm). Veľká stuha je hodvábna rozmeru 38x60 mm. V tejto podobe je jedinečná. Stuha je napnutá na lište na rube s pripínacou ihlicou.
3. Malá stuha je hodvábna rozmeru 38x12 mm. Uprostred malej stuhy – v jej červenom poli je zmenšenina medaily rozmeru 10 mm- opísaná kružnica. Stužka je napnutá na pravouhlej lište s pripínacou ihlicou.
4. Zmenšenina je umiestnená na podložke červenej farby rozmeru 12x12 mm. Je zmenšeninou medaily rozmeru 10 mm.
5. Na rube kríža je v strede kruhu umiestnený nápis: ZA ZÁSLUHY PREZIDENT SLOVENSKEJ REPUBLIKY a matričné číslo v poli o rozmeroch 1,5 mm. Písmo je jednoduchého typu, zo zvýraznenými slovami „ZA ZÁSLUHY“.

# Čl. II

Insígnie medaily sa nosia na ľavej strane občianskeho odevu. Stužka alebo zmenšenina medaily sa nosí len vtedy, ak nahrádza nosenie iných insígnií medaily. Príslušníci ozbrojených síl, ozbrojených zborov a ozbrojených bezpečnostných zborov nosia medailu v súlade s vnútornými predpismi. Miniatúra sa nosí na ľavej chlopni odevu bez stužky.